Melestradurezh: krouet e voe kumun Gwern-Porc'hoed e 1790. Gant al lezenn eus an 23 a viz Eost 1790 e voe lakaet Gwern-Porc'hoed da benn ur c'hanton, hini Gwern-Porc'hoed, gant div gumun: Gwern-Porc'hoed ha Monteneg; e Bann Ploermael. Miret ha brasaet e voe ar c'hanton dindan anv Kanton Gwern-Porc'hoed ivez e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet Gwern-Porc'hoed en Arondisamant Ploermael bet krouet e 1800.